Komisijos reglamentas (EB) Nr. 1201/2003
2003 m. liepos 4 d.
2003/2004 prekybos metais atidedantis tam tikrose Suomijos ir Švedijos srityse tam tikrų lauko kultūrų sėjimo terminą
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1251/1999 dėl tam tikrų lauko kultūrų augintojų paramos sistemos sukūrimo [1] su paskutiniais pakeitimais, padarytais Reglamentu (EB) Nr. 1038/2001 [2], ypač į jo 9 straipsnio antros dalies trečią įtrauką,
kadangi:
(1) Reglamento (EB) Nr. 1251/1999 8 straipsnio 2 dalyje nustatyta, kad augintojai, norintys įgyti teisę į išmoką už plotą, turi būti pasėjęs lauko kultūrą vėliausiai iki gegužės 31 d. prieš atitinkamo derliaus nuėmimą.
(2) 1999 m. spalio 22 d. Komisijos reglamente (EB) Nr. 2316/1999, nustatančiame išsamias Tarybos reglamento (EB) Nr. 1251/1999 dėl tam tikrų lauko kultūrų augintojų paramos sistemos sukūrimo taikymo taisykles [3], su paskutiniais pakeitimais, padarytais Reglamentu (EB) Nr. 1035/2003 [4], sėjos terminas, atsižvelgiant į klimato sąlygas Suomijoje ir Švedijoje, buvo perkeltas iš gegužės 31 d. į birželio 15 d.
(3) Atsižvelgiant į ypatingas šių metų oro sąlygas, tam tikruose Suomijos ir Švedijos regionuose nebus įmanoma sėjos atlikti iki minėto termino.
(4) Susiklosčius tokioms aplinkybėms, 2003/2004 prekybos metų sėjos terminas turėtų būti atidėtas.
(5) Šiame reglamente numatytos priemonės atitinka Grūdų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Šio reglamento priede yra nustatyti 2003/2004 prekybos metų sėjos terminai, taikomi nurodytoms lauko kultūroms ir regionams.
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Jis taikomas nuo 2003 m. birelio 16 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2003 m. liepos 4 d.